Sunil Grover: बहुत जोक्स मारते थे कपिल शर्मा, अब पता चलेगा: सुनील ग्रोवर - comedian sunil grover shocking reaction about kapil sharma wedding function and reception | Navbharat Times
ELECTION_TOPBAND_1573615509205
comedian sunil grover shocking reaction about kapil sharma wedding function and reception
संजय मिश्रानवभारतटाइम्स.कॉम | Updated: 13 Dec 2018, 06:12:00 PM IST
कमीडियन कपिल शर्माअपनी दोस्त गिन्नी के साथ शादी के बंधन में बंध गए हैं। कल शाम जालंधर में उनकी शादी से जुड़े सभी कार्यक्रम खत्म हो गए हैं। अब कपिल मुंबई में होने वाले प्रोग्राम की तैयारी में जुट गए हैं। कपिल के साथ लगातार कई सालों तक साथ काम करने वाले सुनील ग्रोवर और अली असगर अपने दोस्त की शादी में शामिल नहीं हुए।
देखें, कपिल शर्मा और गिन्नी चतरथ के प्री-वेडिंग फंक्शन की नई फोटोज़
चल बधाई हो | &lt;br/&gt;अब थोड़ी तमीज़ भी सीख लेना |
साल भर पहले फ्लाइट में हुए झगड़े के बाद सुनील ग्रोवर, अली असगर और शो की क्रिएटिव टीम कपिल से अलग हो गई थी। इस बीच दोनों पक्ष एक-दूसरे को मनाने की कोशिश भी करते रहे। मीडिया के सामने कपिल और सुनील ने एक-दूसरे को लेकर कई बार बयान दिया कि अब उनके बीच कोई झगड़ा या मनमुटाव नहीं है, लेकिन शादी जैसे बड़े फंक्शन में सुनील ग्रोवर के शामिल न होने पर यह साफ हो गया है कि दोस्ती के रिश्ते में लगी गांठ अब तक खुली नहीं है। दोनों सिर्फ दुनिया को दिखाने-जताने और बताने के लिए दोस्ती में आई दरार को छिपाते रहे हैं।
एक अवॉर्ड समारोह में पहुंचे सुनील से जब कपिल की शादी में शामिल होने को लेकर सवाल किया गया तो वह कहते हैं, 'हमने इतना अच्छा काम किया है तो ऑफकोर्स एक इमोशनल कनेक्शन हैं हमारा। अब उनकी शादी हो रही है तो मैं उनको बहुत-बहुत शुभकामनाएं देता हूं। अब वह अपने विवाहित जीवन में प्रवेश कर रहे हैं, लेडी लक उनके साथ रहे, वह और भी अच्छा काम करें, वह और भी ज्यादा खुश रहें। अब तक कपिल बिन ब्याहे थे, बीवी के ऊपर खूब जोक्स मारते थे, अब शादी के बाद उन्हें पता चलेगा कि बीवी आती है तो क्या होता है। मैं जलंधर में होने वाले किसी फंक्शन में नहीं गया हूं, लेकिन मुंबई में जो फंक्शन होने वाला है वहां जरूर जाऊंगा।'
कपिल शर्मा जल्द की अपने नए कॉमिडी शो के साथ वापस लौटने की पूरी तैयारी कर चुके हैं। खबरों कि मानें तो कपिल का नया शो 25 दिसंबर से शुरू होगा। कपिल के शो के ठीक 10 दिन पहले यानी 15 दिसंबर से सुनील ग्रोवर का कॉमिडी शो 'कानपुर वाले खुरानाज़' शुरू हो रहा है। पिछले हफ्ते सुनील ने शो के लॉन्च के दौरान बताया कि वह इस नए शो में कई तरह के अलग-अलग किरदारों में नजर आएंगे।
Web Title comedian sunil grover shocking reaction about kapil sharma wedding function and reception(News in Hindi from Navbharat Times , TIL Network)
और जानें:सुनील ग्रोवरगिन्नी चतरथकपिल शर्मा वेडिंग पिककपिल शर्मा की शादीकपिल शर्माSunil Groverkapil sharma wedding photosKapil Sharma weddingKapil SharmaGinni Chatrathtv Newstv News in Hinditv Latest Newstv Headlines खबरें समाचार